**Otto Juhani Mäkinen** (s. 21. toukokuuta 1998 Tampere) on suomalainen jääkiekkoilija, joka pelaa SM-liigajoukkue Mikkelin Jukureissa. Hän on pelipaikaltaan keskushyökkääjä, mutta Mäkinen osaa pelata myös laidassa.

Ura
---

### Seuraura

Mäkinen aloitti jääkiekkoilun Ylöjärven Tapparassa, josta hän siirtyi noin neljän vuoden jälkeen varsinaiseen kasvattajaseuraansa Tampereen Tapparaan. Mäkinen oli kaksi vuotta "alaikäisenä" voittamassa C-nuorten SM-hopeaa vuonna 2012. Seuraavalla kaudella 2012–2013 hän voitti C-nuorten SM-sarjan runkosarjassa Tapparan sisäisen pistepörssin tehoilla 14+15=29. Mäkinen valittiin kauden päätteeksi B-nuorten SM-sarjan toiseen tähdistökentälliseen. Hän osallistui kauden aikana myös yhtenä viidestä suomalaispelaajasta IIHF Development Campille.

Kesäkuussa 2014 Mäkinen teki Tapparan kanssa vuoden mittaisen SM-liigasopimuksen. Hän ei tehnyt kaudella 2014–2015 vielä liigadebyyttiään, mutta pelasi Tapparassa kuitenkin yhden Mestarien liigan ottelun. Mäkinen teki CHL-debyyttinsä 7. lokakuuta 2014 tšekkiläistä HC Třineciä vastaan. Hänet merkittiin Tapparan 13. hyökkääksi. Mäkinen onnistui ottelussa myös maalinteossa. Myös kauden 2015–2016 hän pelasi lähes kokonaan Tapparan A-nuorissa. Mäkinen pelasi kauden aikana yhden CHL-ottelun, mutta hän ei vieläkään debytoinut SM-liigassa.

Mäkinen sai ennen NHL:n varaustilaisuutta 2016 kutsun NHL Combine -tilaisuuteen, jossa pelaajia haastateltiin ja heidän fyysisiä kykyjään testattiin. Hänen aerobisen kuntonsa VO2max-arvonsa oli tilaisuuden 12. paras. Mäkistä ei kuitenkaan lopulta varattu ollenkaan. Hänet varasi samana kesänä kuitenkin OHL-joukkue Sault Ste. Marie Greyhounds 26. pelaajana CHL:n varaustilaisuudessa. Hän siirtyi joukkueeseen kaudeksi 2016–2017.

Kaudeksi 2017–2018 Mäkinen palasi 1+1-vuotisella sopimuksella Tapparaan. Hän teki liigadebyyttinsä 19. syyskuuta 2017 vieraissa Porin Ässiä vastaan. Mäkinen merkittiin Tapparan nelosketjun keskushyökkääjäksi laidoilleen Anton Levtchi ja Teemu Nurmi. Hän sai ottelussa jääaikaa 8.43 minuuttia. Uudenvuodenaattona Mäkinen teki Tapparan kanssa 1+1-vuotisen jatkosopimuksen. Hän pelasi joukkueessa kauden aikana yhdeksän runkosarja- ja kaksi CHL-ottelua tehden yhden syöttöpisteen. Mäkinen pelasi SM-liigaa myös yhden ottelun verran lainalla Mikkelin Jukureissa helmikuussa 2018. Suurimman osan kaudestaan hän pelasi kuitenkin lainalla Mestis-joukkue Lempäälän Kisassa, jossa tulokaskausi toi 38 runkosarjaottelussa tehot 13+16=29, viidessä playoff-ottelussa kaksi syöttöpistettä ja kahdessa Suomen Cupin ottelussa tehot 1+2=3. Mäkinen vahvisti myös Tapparan A-nuoria pudotuspeleissä.

Alkukauden 2018–2019 Mäkinen pelasi lähinnä lainalla LeKissä. Hän pelasi Tapparassa yhden runkosarja- ja CHL-ottelun. Lokakuussa seura lainasi Mäkisen joulutaukoon asti ulottuvalla sopimuksella TUTO Hockeyn Mestis-joukkueeseen. Marraskuussa hänen lainasopimustaan jatkettiin kauden loppuun. Mäkinen voitti kauden päätteeksi Mestis-pronssia. Kaudeksi 2019–2020 hän siirtyi jatkamaan Mestis-uraansa vuoden mittaisella sopimuksella Kooveen riveihin. Mäkinen oli tehoilla 13+35=48 joukkueen paras syöttäjä ja toiseksi paras pistemies Janne Seppäsen jälkeen. Hän sijoittui koko sarjan pistepörssissä seitsemänneksi.

Kaudeksi 2020–2021 Mäkinen palasi 2+1-vuotisella sopimuksella hänen aiempaan lainajoukkueeseensa, Mikkelin Jukureiden SM-liigajoukkueeseen. Hän teki liigauransa avausmaalin 28. lokakuuta 2020 entistä seuraansa Tapparaa vastaan. Mäkisen osuma ratkaisi Jukureille 2–1-voiton. Jukka Penttinen valitsi hänet ottelun Alumnien tähtien kolmostähdeksi. Kaikkiaan Mäkisen varsinainen tulokaskausi SM-liigassa toi 47 runkosarjaottelussa tehot 2+8=10. Kaudella 2021–2022 hän otti runsaita kehitysaskeleita ja sai varsinkin alkukaudella vastuuta myös ylivoimalla. Mäkinen teki runkosarjassa tehot 8+15=23. Tammikuussa 2022 hän teki Jukureiden kanssa vuoden mittaisen jatkosopimuksen. Kaudella 2022–2023 Mäkinen teki SM-liigan yhden kauden piste-ennätyksensä tehoilla 8+19=27. Lokakuussa hänen sopimustaan jatkettiin taas vuodella kevääseen 2024 saakka.

### Maajoukkueura

Mäkinen edusti Suomea alle 18-vuotiaiden MM-kilpailuissa vuonna 2016, jolloin hän voitti maailmanmestaruuden. Mäkinen pelasi myös alle 18-vuotiaiden Ivan Hlinkan muistoturnauksessa vuosina 2014 ja 2015. Hän oli jälkimmäisessä turnauksessa Suomen paras maalintekijä ja toiseksi paras pistemies Janne Kuokkasen jälkeen tehoilla 4+1=5. Mäkinen jakoi myös joukkueen sisäisen tehotilaston voiton kolmen muun pelaajan kanssa lukemalla +4.

Mäkinen edusti myös Suomen alle 17-vuotiaiden maajoukkuetta World U-17 Hockey Challengessa syksyllä 2014 sekä Euroopan nuorten olympiafestivaaleilla vuonna 2015, jolloin hän voitti pronssia. Mäkinen on kuulunut myös Suomen alle 16-vuotiaiden maajoukkueen kapteenistoon. Hänet palkittiin alle 16-vuotiaiden maajoukkueen kauden 2013–2014 parhaana pelaajana Vesa Toskala -palkinnolla. Yhteensä Mäkinen on pelannut 15 nuorten ja 58 poikien maaottelua.

Pelityyli
---------

Mäkinen on pelityyliltään kahden suunnan sentteri, jonka vahvuuksiin muun muassa *The Hockey Writers*-sivusto on maininnut luistelun, pelintekotaidot, aloittamisen ja monipuolisuuden. Häntä on verrattu sivustolla pelityyliltään Jeff Carteriin.

Muuta
-----

Mäkinen pelaa myös rullakiekkoa Team Haipissa.

Oton isosisko on uimari Anna Mäkinen. Sisarusten äiti on uintivalmentaja Kristiina Mäkinen.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2013–2014 | Tappara | A-SM | 15 | 2 | 3 | 5 | 6 | – | – | – | – | – |
| 2014–2015 | Tappara | A-SM | 38 | 3 | 10 | 13 | 18 | – | – | – | – | – |
| 2015–2016 | Tappara | A-SM | 47 | 11 | 19 | 30 | 39 | 3 | 0 | 2 | 2 | 0 | U18 | 7 | 1 | 1 | 2 | 6 |
| 2016–2017 | Soo Greyhounds | OHL | 68 | 7 | 23 | 30 | 12 | 11 | 1 | 0 | 1 | 0 |
| 2017–2018 | Tappara | A-SM | – | – | – | – | – | 6 | 2 | 4 | 6 | 0 |
|  | Tappara | SM-liiga | 9 | 0 | 1 | 1 | 4 | – | – | – | – | – |
|  | LeKi | Mestis | 38 | 13 | 16 | 29 | 12 | 5 | 0 | 2 | 2 | 2 |
|  | Jukurit | SM-liiga | 1 | 0 | 0 | 0 | 2 | – | – | – | – | – |
| 2018–2019 | Tappara | SM-liiga | 1 | 0 | 0 | 0 | 0 | – | – | – | – | – |
|  | LeKi | Mestis | 11 | 3 | 5 | 8 | 4 | – | – | – | – | – |
|  | TUTO Hockey | Mestis | 33 | 3 | 9 | 12 | 8 | 11 | 1 | 0 | 1 | 4 |
| 2019–2020 | KOOVEE | Mestis | 48 | 13 | 35 | 48 | 22 | – | – | – | – | – |
| 2020–2021 | Jukurit | SM-liiga | 47 | 2 | 8 | 10 | 6 | – | – | – | – | – |
| 2021–2022 | Jukurit | SM-liiga | 59 | 8 | 15 | 23 | 14 | 7 | 0 | 1 | 1 | 0 |
| 2022–2023 | Jukurit | SM-liiga | 55 | 8 | 19 | 27 | 43 | – | – | – | – | – |
| 2023–2024 | Jukurit | SM-liiga | 41 | 6 | 14 | 20 | 14 | 6 | 0 | 0 | 0 | 0 |
| 6 kautta | yhteensä | SM-liiga | 213 | 24 | 57 | 81 | 83 | 13 | 0 | 1 | 1 | 0 |
| 3 kautta | yhteensä | Mestis | 130 | 32 | 65 | 97 | 46 | 16 | 1 | 2 | 3 | 6 |

Lähteet
-------

* Otto Mäkinen The Internet Hockey Databasessa (englanniksi)
* Otto Mäkinen Eurohockey-sivustolla (englanniksi)
* Otto Mäkinen *Elite Prospects*. Everysport Media Group AB.  (englanniksi)

### Viitteet

1. ↑  Saintula, Hannu: U18: Joukkueen kapteenin kuuma lapa upposi sveitsiläiseen juustoon - Suomi iski kahdeksan maalia! *leijonat.fi*.  7.11.2015. Suomen Jääkiekkoliitto – Finlands Ishockeyförbund ry. Viitattu 4.9.2015.
2. 1 2  Tilastot - Otto Mäkinen - Kausi 2022-2023 *liiga.fi*. Jääkiekon SM-liiga Oy. Viitattu 10.4.2023.
3. ↑  Puolustusvoimien urheilukouluun valittiin 99 urheilijaa huhtikuun 2023 saapumiserään *maavoimat.fi*.  23.11.2022. Puolustusvoimat. Viitattu 6.6.2023.
4. 1 2 3 4 5 6 7 8 9  Otto Mäkinen *Elite Prospects*. Everysport Media Group AB.  (englanniksi)
5. 1 2  Leppänen, Marko: Tapparan A-nuorten Mäkinen kulkee Barkovin jalanjäljillä *Leijonat.fi*.  1.6.2017. Suomen Jääkiekkoliitto – Finlands Ishockeyförbund ry. Viitattu 28.4.2018.
6. ↑  Elite Prospects - Tappara U16 *eliteprospects.com*. Everysport Media Group AB. Viitattu 25.4.2020. (englanniksi)
7. ↑  Mennander, Pasi: B-nuorten SM-sarjan kauden 2013–14 palkitut pelaajat *leijonat.fi*.  9.3.2014. Suomen Jääkiekkoliitto – Finlands Ishockeyförbund ry. Viitattu 14.11.2015.
8. ↑  Tappara-nuorille sopimuksia *tappara.fi*.  kesäkuu 2014. Tamhockey Oy. Viitattu 4.9.2015.
9. ↑  Matches *championshockeyleague.com*.  7.10.2014. Champions Hockey League (CHL) AG. Viitattu 28.10.2020. (englanniksi)
10. ↑  Päätalo, Vilja: Tapparalle vaihteeksi menestystä – Tapolan helpompi hengittää *Jatkoaika.com*.  7.10.2014. Jatkoaika r.y. Viitattu 4.9.2015.
11. ↑  Neljä suomalaista mukana NHL-testileirin kärkisijoilla – Borgströmin voimaominaisuudet huippuluokkaa *Jatkoaika.com*.  6.6.2016. Jatkoaika r.y. Viitattu 28.6.2016.
12. ↑  Nuorten maajoukkuemiehiä Kanadan juniorisarjoihin *Jatkoaika.com*.  13.7.2016. Jatkoaika r.y. Viitattu 13.7.2016.
13. ↑  Tapparalla jalkeilla hurja joukkue ensi kaudeksi − puolustus kauttaaltaan maajoukkuetasoa *Jatkoaika.com*.  29.5.2017. Jatkoaika r.y. Viitattu 29.5.2017.
14. ↑  Kokoonpanot *liiga.fi*.  19.9.2017. Jääkiekon SM-liiga Oy. Viitattu 25.9.2017.
15. ↑  Ottelutilastot *liiga.fi*.  19.9.2017. Jääkiekon SM-liiga Oy. Viitattu 25.9.2017.
16. ↑  Otto Mäkiselle jatkosopimus *tappara.fi*.  31.12.2017. Tamhockey Oy. Viitattu 1.1.2018.
17. ↑  Tapparan Mäkinen pätkäavuksi Jukureihin *Jatkoaika.com*.  12.2.2018. Jatkoaika r.y. Viitattu 28.4.2018.
18. ↑  Otto Mäkinen TUTOssa joulutaukoon saakka *tappara.fi*.  23.10.2018. Tamhockey Oy. Viitattu 23.10.2018.
19. ↑  Matias Lehtonen loppukaudeksi Tapparaan *tappara.fi*.  29.11.2018. Tamhockey Oy. Viitattu 16.2.2019.
20. ↑  Aalto, Pekka: Koovee ja Tappara aloittavat pelaajayhteistyön – Mestis-seura saa hyvän mahdollisuuden menestyä, Ilveskin on edelleen vahvasti mukana *aamulehti.fi*.  26.4.2019. Alma Media Suomi Oy.  Arkistoitu 30.4.2019. Viitattu 30.4.2019.
21. ↑  Elite Prospects - Mestis Stats 2019-2020 *eliteprospects.com*. Everysport Media Group AB. Viitattu 25.4.2020. (englanniksi)
22. ↑  Jukureiden miehistöön kuusi uutta kasvoa - konkarihyökkääjä Löfman siirtyy Mikkeliin *Jatkoaika.com*.  23.3.2020. Jatkoaika r.y. Viitattu 25.4.2020.
23. ↑  Otteluseuranta *liiga.fi*.  28.10.2020. Jääkiekon SM-liiga Oy. Viitattu 28.10.2020.
24. ↑  Jukurien pelaaja-arviot 2021−22: Salminen ja Palmu loistivat sensaatiokauden kirkkaimpina tähtinä *Jatkoaika.com*.  16.4.2022. Jatkoaika r.y. Viitattu 27.5.2022.
25. ↑  Seppä, Lassi: Jukurit solmi jatkosopimukset Jormakan ja Mäkisen kanssa *Jatkoaika.com*.  12.1.2022. Jatkoaika r.y. Viitattu 12.1.2022.
26. ↑  Otto Mäkinen jatkaa Jukurien riveissä − "Kehityskäyrä on vahvasti ylöspäin" *Jatkoaika.com*.  19.10.2022. Jatkoaika r.y. Viitattu 19.10.2022.
27. ↑  Elite Prospects - Finland U18 *eliteprospects.com*. Everysport Media Group AB. Viitattu 30.4.2019. (englanniksi)
28. ↑  Heidät palkittiin maajoukkueiden parhaina pelaajina kaudella 2013-14! *Leijonat.fi*.  4.6.2014. Suomen Jääkiekkoliitto – Finlands Ishockeyförbund ry. Viitattu 4.9.2015.
29. ↑  Pelaajat – M *tappara.fi*. Tamhockey Oy. Viitattu 30.4.2019.
30. ↑  Schellenberg, Dennis: Otto Makinen – The Next Ones: NHL 2016 Draft Prospect Profile *thehockeywriters.com*.  6.4.2016. The Hockey Writers. Viitattu 13.4.2016. (englanniksi)
31. ↑  Team Haippi *www.facebook.com*. Viitattu 3.9.2019.

Jukurit – SM-liiga
6 Nordsäter |
7 Engebråten |
8 Soini |
10 Butkovskiy |
11 Leppänen |
15 Arkko |
15 Ka. Helenius |
17 Mäkinen |
18 Sandvik |
19 Häkkilä |
20 Puistola |
23 Nässén (**A**) |
25 Jormakka (**C**) |
26 Immonen (**A**) |
28 Peltomäki |
29 Frilander |
32 Hynninen |
34 O. Kovařčík |
36 Ruusu |
40 Korhonen |
41 Pasanen |
54 Piitulainen (**A**) |
60 Lundgren (**A**) |
71 Romppanen |
77 Mäkiaho |
87 M. Kovařčík |
88 Huuhtanen |
91 Ko. Helenius |
92 Salonen |
95 Batņa |
98 Larsen  

Valmentajat Jokinen – Lydman – Helenius – Hyvärinen – Forssell – Mäntylä